ସୁବ୍ରହ୍ମଣ୍ୟ ଅଷ୍ଟକମ କରାଵଲଂବ ସ୍ତୋତ୍ରମ

ହେ ସ୍ଵାମିନାଥ କରୁଣାକର ଦୀନବଂଧୋ,
ଶ୍ରୀପାର୍ଵତୀଶମୁଖପଂକଜ ପଦ୍ମବଂଧୋ |
ଶ୍ରୀଶାଦିଦେଵଗଣପୂଜିତପାଦପଦ୍ମ,
ଵଲ୍ଲୀସନାଥ ମମ ଦେହି କରାଵଲଂବମ || 1 ||

ଦେଵାଦିଦେଵନୁତ ଦେଵଗଣାଧିନାଥ,
ଦେଵେଂଦ୍ରଵଂଦ୍ୟ ମୃଦୁପଂକଜମଂଜୁପାଦ |
ଦେଵର୍ଷିନାରଦମୁନୀଂଦ୍ରସୁଗୀତକୀର୍ତେ,
ଵଲ୍ଲୀସନାଥ ମମ ଦେହି କରାଵଲଂବମ || 2 ||

ନିତ୍ୟାନ୍ନଦାନ ନିରତାଖିଲ ରୋଗହାରିନ,
ତସ୍ମାତ୍ପ୍ରଦାନ ପରିପୂରିତଭକ୍ତକାମ |
ଶୃତ୍ୟାଗମପ୍ରଣଵଵାଚ୍ୟନିଜସ୍ଵରୂପ,
ଵଲ୍ଲୀସନାଥ ମମ ଦେହି କରାଵଲଂବମ || 3 ||

କ୍ରୌଂଚାସୁରେଂଦ୍ର ପରିଖଂଡନ ଶକ୍ତିଶୂଲ,
ପାଶାଦିଶସ୍ତ୍ରପରିମଂଡିତଦିଵ୍ୟପାଣେ |
ଶ୍ରୀକୁଂଡଲୀଶ ଧୃତତୁଂଡ ଶିଖୀଂଦ୍ରଵାହ,
ଵଲ୍ଲୀସନାଥ ମମ ଦେହି କରାଵଲଂବମ || 4 ||

ଦେଵାଦିଦେଵ ରଥମଂଡଲ ମଧ୍ୟ ଵେଦ୍ୟ,
ଦେଵେଂଦ୍ର ପୀଠନଗରଂ ଦୃଢଚାପହସ୍ତମ |
ଶୂରଂ ନିହତ୍ୟ ସୁରକୋଟିଭିରୀଡ୍ୟମାନ,
ଵଲ୍ଲୀସନାଥ ମମ ଦେହି କରାଵଲଂବମ || 5 ||

ହାରାଦିରତ୍ନମଣିୟୁକ୍ତକିରୀଟହାର,
କେୟୂରକୁଂଡଲଲସତ୍କଵଚାଭିରାମ |
ହେ ଵୀର ତାରକ ଜୟାମରବୃଂଦଵଂଦ୍ୟ,
ଵଲ୍ଲୀସନାଥ ମମ ଦେହି କରାଵଲଂବମ || 6 ||

ପଂଚାକ୍ଷରାଦିମନୁମନ୍ତ୍ରିତ ଗାଙ୍ଗତୋୟୈଃ,
ପଂଚାମୃତୈଃ ପ୍ରମୁଦିତେଂଦ୍ରମୁଖୈର୍ମୁନୀଂଦ୍ରୈଃ |
ପଟ୍ଟାଭିଷିକ୍ତ ହରିୟୁକ୍ତ ପରାସନାଥ,
ଵଲ୍ଲୀସନାଥ ମମ ଦେହି କରାଵଲଂବମ || 7 ||

ଶ୍ରୀକାର୍ତିକେୟ କରୁଣାମୃତପୂର୍ଣଦୃଷ୍ଟ୍ୟା,
କାମାଦିରୋଗକଲୁଷୀକୃତଦୁଷ୍ଟଚିତ୍ତମ |
ଭକ୍ତ୍ଵା ତୁ ମାମଵକଳାଧର କାଂତିକାନ୍ତ୍ୟା,
ଵଲ୍ଲୀସନାଥ ମମ ଦେହି କରାଵଲଂବମ || 8 ||

ସୁବ୍ରହ୍ମଣ୍ୟ କରାଵଲଂବଂ ପୁଣ୍ୟଂ ୟେ ପଠନ୍ତି ଦ୍ଵିଜୋତ୍ତମାଃ |
ତେ ସର୍ଵେ ମୁକ୍ତି ମାୟାନ୍ତି ସୁବ୍ରହ୍ମଣ୍ୟ ପ୍ରସାଦତଃ |
ସୁବ୍ରହ୍ମଣ୍ୟ କରାଵଲଂବମିଦଂ ପ୍ରାତରୁତ୍ଥାୟ ୟଃ ପଠେତ |
କୋଟିଜନ୍ମକୃତଂ ପାପଂ ତତ୍‍କ୍ଷଣାଦେଵ ନଶ୍ୟତି ||

Web Url: http://www.vignanam.org/veda/subrahmanya-ashtakam-karavalamba-stotram-oriya.html